b'\n_START_ARTICLE_\nEva Per\xc3\xb3n\n_START_SECTION_\nKabataan\n_START_PARAGRAPH_\nSa biograpiyang Evita: Ang Tunay na Buhay ni Eva Per\xc3\xb3n (Evita: The Real Life of Eva Per\xc3\xb3n), sinulat nila Marysa Navarro at Nicholas Fraser na si Eva Per\xc3\xb3n ay ipinanganak noong 7 Nobyembre 1919, sa Los Toldos, isang maliit na bayan sa Pampas, isang daan at kalahating milya mula sa kabisera ng Arhentina._NEWLINE_Sinasabi nila Fraser at Navarro na ang Katunayan ng Kapanganaka at Tala ng pagkakabinyag ni Eva Peron ay hindi nanatili, ngunit ang mga nagsasabing nakita nila iyon bago ito masira na ang unang pangalan na nakalagay sa katunayan ay Eva Maria at ang apelyido na nakatala ay Ibarguren. Tom\xc3\xa1s de Elia and Juan Pablo Queiroz, editors of the photobiography Evita: An Intimate Portrait of Eva Per\xc3\xb3n, agree that Eva Per\xc3\xb3n was born in Los Toldos._NEWLINE_Ang sariling autobiograpiya ni Eva Per\xc3\xb3n, na orihinal na inilathala noong 1952 sa Arhentina na pinamagatang La Raz\xc3\xb3n de mi Vida (na sinundan din ng pagkakalathala nito sa mga bansang nagsasalita ng ingles sa pamagat na My Mission in Life at Evita by Evita), ay hindi naglalaman ng mga petsa, walang talasanggunian sa pinagdaanan noong kabataan, at hindi nagtala ng pook kung saan ipinanganak si Eva Per\xc3\xb3n pati kung ano ang ibinigay na pangalan noong siya ay isinilang._NEWLINE_Lumaki si Eva Per\xc3\xb3n sa Junin. Ang kanyang mga magulang, sina Juan Duarte at Juana Ibarguren (na kadalasang tinatawag na Do\xc3\xb1a Juana), ay hindi kinasal. Si Duarte ay isang ranchero mula sa kalapit na Chivilcoy, at mayroon nang asawa at mag-anak. Sinasabi nila Fraser at Navarro na ang\'Ikalawang kasal" na ginawa ni Duarte kay Ibarguren ay hindi pangkaraniwan sa rural na Arhentina at hindi kaugnay sa kasaysayan ng rehiyon.\n_START_SECTION_\nPagkamatay ng Ama\n_START_PARAGRAPH_\nNoong 1926, namatay si Juan Duarte sa isang aksidente sa kotse  sa Chivilcoy. Dinaluhan ni Juana Ibarguren ang libing kasama ang kanyang limang anak. Dahil sa mga paniniwala noong mga unang bahagi ng ika-20 dantaon sa Argentina, ang presensiya ni Ibarguren at ng kanyang mga anak sa lamay ni Juan Duarte ay lumalabas na insulto. Si Ibarguren at ang kanyang mga anak ay walang karapatan dahil sila ay hindi legal na pamilya. Nang dumating ang pamilya ni Ibarguren sa lamay, nagkaroon ng isang marahas na pag-aaway sa pagitan ni Juana Ibarguren at sa legal na asawa ni Duarte, tungkol sa karapatan ni Ibarguren at ng kanyang mga anak na daluhan ang lamay._NEWLINE_Pinayagan lang makita ang katawan ni Duarte ng mga anak at ni Ibarguren nang makialam na ang kapatid na lalaki ng tunay na asawa ni Duarte, ang Alkalde ng Chivilcoy. Pagkatapos ng paglukuksa, hindi pinayagang sumama sa paglalakad ang pamilya ni Ibarguren upang ihatid sa huling hantungan si Duarte. At doon isinama sa paglalakad kasama ang ibang mga tao na sumusunod sa prusisyon ng legal na kinikilalang pamilya.'